
KĖDAINIŲ RAJONO SAVIVALDYBĖS TARYBA

SPRENDIMAS
DĖL VALSTYBĖS TURTO NURAŠYMO

2024 m. balandžio 26 d. Nr. TS-114 
Kėdainiai

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 2 ir 4 punktais, 27 straipsnio 6 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 8.2, 12.2 papunkčiais ir atsižvelgdama į Kėdainių r. Akademijos gimnazijos direktoriaus 2024 m. kovo 25 d. įsakymą Nr. V1-129 „Dėl valstybės turto pripažinimo netinkamu (negalimu) naudoti“ ir Nacionalinės švietimo agentūros 2024 m. balandžio 4 raštą Nr. SD-1057 „Dėl sutikimo nurašyti turtą“, Kėdainių rajono savivaldybės taryba nusprendžia: 
1. Nurašyti pripažintą netinkamu (negalimu) naudoti dėl fizinio ir funkcinio nusidėvėjimo bei sugedimo valstybei nuosavybės teise priklausantį Kėdainių r. Akademijos gimnazijos patikėjimo teise valdomą ilgalaikį turtą, nurodytą šio sprendimo priede.
2. Įgalioti Kėdainių r. Akademijos gimnazijos direktorių būti atsakingu už 1 punkte nurašomo turto išardymą ir likvidavimą.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                    Valentinas Tamulis








Kėdainių rajono savivaldybės tarybos
2024 m. balandžio 26 d.  sprendimo Nr. TS-114
priedas

KĖDAINIŲ R. AKADEMIJOS GIMNAZIJOS 
NURAŠOMO ILGALAIKIO VALSTYBĖS TURTO 
SĄRAŠAS

	Pavadinimas
	Inventoriaus Nr.
	Įsigijimo
metai
	Vieneto įsigijimo savikaina, Eur
	Kiekis, vnt.
	Bendra įsigijimo savikaina, Eur
	Likutinė vertė,
Eur

	Kompiuteris Vector NK 01
	01480237

	2006
	899,56
	1
	899,56
	0,00

	Iš viso:
	1
	899,56
	0,00

